Lehwarom ka KJNU yei dap 3 snem ka seiñ ha Children’s Home Wahiajer – Wyrta\nJowai: Ka seiñ Khasi Jaiñtia National Union da leh warom ko yei dap 3 snem yong ka ynne ka sngi ha Children’s Home Wahiajer hei emlang u Pastor In-charge Rev. I. U. B. Pala, Rev. C. L. Susngi nadooh ka Superintendent, ki Staff wa ki khynnah waroh yong ka Children’s Home.\nHa kani ka sngi kam ka dak yong i dap 3 snem da e sñiawbha kattu katni ki tiar cha ki khynnah wei da ah leh ya u cake dap snem ka seiñ da u Rev. C. L. Susngi.\nDa yoh i klam pdiang burom na u Pastor Incharge uwa da e i kyrkhu kyrdoh ya ka seiñ wei da kyntu kynpham u leh ya ki wa kitkaam wow man ki kiwa yalam kiwa sakhiat neibynta ka ri wa ka jaitbru.\nNeiliang u president ka seiñ N. N. Shadap hawa e i klam da kitbok kitrwiang u ya ki khynnah kiwa em ha kani ka Children’s Home wei da e u ya ki kyntien sneiñ ya ki wow man ki kiwa emsalon wa kiwa minot.\nKani toh katkam ka khuvor na u Bhavan Lapasam, Organising Secretary ka seiñ.\nJop ka Khimusniang, ka Dulong wa ka Mulang Ialong ynne ha ka Independence Day Cup\nKam u president ka MPUF wa dadep pynbiang ya ki kot heiyatoh wei mantre u ya ka dukan u dkhar